22/08/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
Información pública

ANUNCIO DE INFORMACIÓN PÚBLICA CLAVE: DH. V15.42690 O CONCELLO DE MUROS, de conformidade co artigo 114 do Real decreto 1471/1989 polo que se aproba o Regulamento xeral de desenvolvemento e execución da Lei de costas, solicita autorización para o vertido á ría de Muros e Noia, dun caudal medio de 547.500 m 3 /ano (1.500 m 3 /día) de augas residuais urbanas depuradas procedentes do saneamento do núcleo de Muros (T. M. Muros). A estación depuradora de augas residuais, localizada en Punta da Roxa, está dimensionada para 9.000 habitantes equivalentes, ten unha capacidade máxima de tratamento de 300 m 3 /h, e conta cos seguintes dispositivos: Liña de auga – Pretratamento • Tamizado fino da auga mediante microtamiz autolimpiante automático rotativo, cunha luz de paso de 2 mm, e de dimensións 627 mm de diámetro e 1.500 mm de lonxitude. – Tratamento primario • Desareador-desengraxador (tanque lonxitudinal dobre aireado) no que se leva a cabo o lavado e escorrega de areas, e a separación de flotantes. • Medida e regulación do caudal da auga bruta a biolóxico. – Tratamento secundario • Tratamento biolóxico con eliminación de nutrientes en tanque de 1.800 m 3 de volume, tipo carrusel, dotado de tres aireadores superficiais de 4.500 mm de lonxitude. • Decantador secundario circular de 20 m de diámetro e 3,5 m de altura media, con recirculación de lodos. – Tratamento terciario • Microfiltración mediante microtamiz autolimpiante automático con malla de 20 µm. • Desinfección por raios UV. Liña de lodos • Bombeo de lodos biolóxicos en exceso ao espesador. • Espesador de Iodos dinámico circular de 5 m de diámetro e 4,30 m de altura de lodos. • Bombeo lodos a deshidratación. • Acondicionamento de lodos. • Deshidración de Iodos mediante centrífuga de 2,5 m 3 /h de capacidade. Posteriormente, as augas residuais urbanas depuradas na EDAR de Muros son vertidas á ría de Muros e Noia a través dunha condución de vertido de PEAD de 315 mm de diámetro e 703,43 m de lonxitude total diferenciada en dous tramos, un terrestre de 218,58 m e outro submariño de 483,85 m que finaliza á profundidade de –17,3 m sobre a BMVE; e unha zona de difusores de 9,71 m de lonxitude. As coordenadas UTM do punto de vertido á ría de Muros e Noia das augas residuais urbanas depuradas procedentes da EDAR de Muros serán as seguintes: X=495.357; Y=4.733.760. O que se fai público para xeral coñecemento por un prazo de VINTE (20) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, no Concello de Muros; nas oficinas da entidade Augas de Galicia da Consellería de Medio Ambiente, Territorio e Infraestruturas, sitas na praza Camilo Díaz Baliño, de Santiago de Compostela, e no Servizo Territorial Centro de Augas de Galicia, sito na rúa Tomiño, 16, de Santiago de Compostela, onde se atopa exposto o proxecto para que poida ser examinado por quen desexe. Santiago de Compostela, 5 de agosto de 2013. O xefe da Área de Vertidos Asdo.: Manuel Morato Miguel